64 



Oprindelse« og »Menneskets Afstamning«, vaklede de forhen 

 urokkelige Grænsepæle, der blev stor Forbitrelse blandt alle 

 Skabelseslærens Tilhængere, og mangen en Kirkens Mand ud- 

 slyngede flammende Protester mod denne Gudsbespottelse. 



Darwin fandt paa Galapagosøerne 26 Landfugle , hvoraf 

 ikke mindre end nogle og tyve var ejendommelige Arter. Paa 

 Grund af de fattige Omgivelser og det tørre Klima var de gen- 

 nemgaaende mindre og mørkere end Fastlandsformerne. Blandt 

 de 11 Vade- og Svømmefuglearter var der derimod kun 3 for 

 Øerne særlige, og Darwin ser deri en almengyldig Lov, nemlig 

 at Vandfuglene er mindre særprægede end Landformerne. 



Rørende er det at læse Darwins Skildring af den fortrolige 

 Tillidsfuldhed, som Fuglene udviste paa disse afsides Øer, hvor 

 de endnu ikke havde lært Menneskets Træskhed at kende. Man 

 kunde næsten gribe dem med Hænderne, om man vilde, og en 

 Drossel satte sig engang paa Kanten af den Spand, som Darwin 

 holdt i Haanden, og begyndte at drikke af Vandet, som var deri. 



Paa denne Rejse hændte det ogsaa, at Darwin i de Egne, hvor 

 han havde undersøgt de nulevende smaa Bæltedyr, udgravede 

 Rester af det kæmpemæssige Fortidsbæltedyr, Glyptodon. I For- 

 vejen kendte han Landets geologiske Forhold saa godt, at han 

 kunde se, at ingen Naturkatastrofe havde ødelagt disse fanta- 

 stiske Dyreformer, men at deres Uddøen skyldtes en langsom 

 Forandring af Eksistensbetingelserne, medens nye Former, bedre 

 afpassede efter disse, endnu levede. De første Tanker om Ar- 

 ternes Omformning gennem »Kampen for Tilværelsen« er her 

 opstaaet i hans Hjærne. 



Hvilken vidunderlig Følelse af, at Verdenslivet nu var ved 

 at afsløre sine dybeste Hemmeligheder for ham, maa da ikke 

 have gennemstrømmet den unge Mand! Dog han var klog og tavs 

 og sagde ved sin Tilbagekomst til England intet om alt dette. 

 Men det var og blev det store Ledemotiv i al hans Forsken. 



Han besluttede at underbygge disse nye Tanker med en 

 Fylde af grundige Iagttagelser og en Basis af uomstødelige 

 Kendsgerninger, før de endelig fremtraadte for Offentligheden. 

 Velstillet i økonomisk Henseende kunde han anvende al sin 

 Tid paa naturvidenskabelig Forskning. Han er da ogsaa en 

 Naturforsker i den skønneste og ædleste Betydning af dette Ord. 



Og Fugleverdenen frembød særlig en Mængde udmærkede 

 Støttepunkter for Darwins store Kongstanke. Fuglene indtager 



